
MINISTERUL AFACERILOR INTERNE
DIRECȚIA GENERALĂ PENTRU EVIDENȚA PERSOANELOR

Vrei să îți faci Carte Electronică de Identitate, dar nu ai timp să ajungi la serviciul de evidență a persoanelor?
VENIM NOI LA TINE!
Tu trebuie doar să aduci documentele, iar Caravana CEI va fi la PRIMĂRIA GÂRBOU, Sala de Ședințe, în data de 23.07.2026, între orele 09.30-14.00.

Nu știi ce documente trebuie să aduci?!
Doar certificatul de naștere și certificatul de căsătorie sau, după caz, hotărârea de divorț, pe care le prezinți doar dacă au intervenit modificări de la eliberarea ultimului act de identitate.
Actul de proprietate este necesar a fi prezentat  în vederea evitării  situațiilor în care informațiile extrase din Cartea Funciară nu corespund adresei de domiciliu!
Dacă nu eștiproprietar trebuie să vii împreună cu proprietarul, care își exprimă acordul pentru stabilirea domiciliului la adresa respectivă.
Recomandăm să aveți la dvs. actul de proprietate pentru situațiileîn care informațiile extrase din Cartea Funciară nu corespund adresei de domiciliu.
Poți depune cererea pentru CEI la Caravana, indiferent de locul de domiciliu.
Procesul de ridicare a Cărții Electronice de Identitate va avea loc în la sediul SPCLEP JIBOU sau la alt S.P.C.L.E.P., în situația în care titularul își exprimă această opțiune.
DIRECȚIA GENERALĂ PENTRU EVIDENȚA PERSOANELOR (DGEP) VINE ÎN SPRIJINUL TĂU!
CARTEA ELECTRONICĂ DE IDENTITATE
Mai multe informații despre CEI și aplicațiile care te ajutăsă o utilizezi găseşti accesând site-ul https://carteadeidentitate.gov.ro și pe https://hub.mai.gov.ro/
Beneficiile Cărții Electronice de Identitate (CEI)
1. emiterea primului document este gratuită pentru persoanele cu vârsta peste 14 ani;
2. caracteristici avansate de securitate și anti-contrafacere;
3. document de călătorie în statele membre ale Uniunii Europene și SEE;
4. acces rapid la servicii publice electronice;
5. semnezi electronic – folosești CEI pentru a semna documente (online), cu aceeași valoare legală ca o semnătură olografă;
6. conține două certificate emise și înscrise gratuit de către MAI:
a. unul pentru autentificare - în raport cu sistemele informatice ale MAI și cu sistemele informatice ale altor instituții publice sau aparținând persoanelor juridice de drept privat
b. unul pentru semnătură electronică (avansată) – pentru semnarea documentelor în relația cetățeanului cu instituțiile statului și are aceeași valoare ca semnătura olografă
c. opțional,certificat calificat pentru semnătură electronică;
7. semnătura poate fi verificată oricând de o autoritate publică/furnizor de servicii;
8. atestă identitatea, cetățenia română și domiciliul titularului atât fizic cât și în mediul digital;
9. te autentifici – te  conectezi în siguranțăla o platformă online, fără să mai introduci ”user și parolă” - practic este la fel ca atunci când te legitimezi prezentând fizic CEI;
10. schimbare adresă domiciliu/reședință fără înlocuire act;
11. aplicații de citire dedicate
a. IDPUGMANAGER - pentru PC cu sisteme de operare Windows, Linux MacOS;
b. RO CEI Reader pentru echipamente mobile cu sisteme de operarea Android și iOS;
12. document de identitate modern, format ID1
13. cererea poate fi depusă la oricare SPCLEP, pe teritoriul României, inclusiv la Caravana mobilă CEI;
14. nu sunt necesare fotocopii ale documentelor - se creează dosar electronic;
15. poate fi ridicată de la orice SPCLEP;
16. se poate elibera minorilor (0 – 14 ani);
17. cip integrat protejat prin două coduri PIN distincte ce împiedică accesarea datelor personale fără acordul titularului;
18. îndeplinește cele mai înalte standarde privind securitatea și interoperabilitate documentelor de călătorie: ISO/IEC 7816, ISO/IEC 14443, ICAO 9303, EAL6+;
19. încorporează o serie de elemente de securitate publice (ex: policarbonat multistrat, grafică de securitate, tipar cu cerneală invizibilă, cerneală variabilă optic, elemente transparente tactile, imagine lenticulară, hologramă, personalizare laser, tipar cu linii subțiri sub fotografie, personalizare tactilă etc) și secrete care sporesc măsurile pentru păstrarea în siguranță a datelor persoanei și prevenirea utilizării frauduloase;
20. utilizează tehnologii avansate (protocoale de securitate) pentru protejarea datelor personale: BAC – Basic Access Control, EAC – Extended Access Control, TA – Terminal Authentication, CA – Chip Authentication;
21. contribuție esențială în procesul de transformarea digitală a administrației publice.

